V Bratislave, dňa 02.12.2016

**Vec: Výzva na predloženie cenovej ponuky**

Spoločnosť **Decom,a.s., Sibírska 1, Trnava 917 01, IČO: 31 438 318,** ako osoba podľa ust. § 8 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov(ďalej len „**Verejný obstarávateľ**“) podľa zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len „**Zákon**“) realizuje postup zadávania zákaziek s nízkou hodnotou podľa ust. § 117 Zákona (ďalej len „prieskum trhu“) na poskytnutie služieb na predmet zákazky „**Systém pre rozdeľovanie položiek inventárnej databázy jadrových zariadení na jedno-materiálové komponenty**“ (ďalej len „**Predmet zákazky**“). Prostredníctvom obchodného registra a internetu získal Verejný obstarávateľ informáciu, že Vaša spoločnosť poskytuje služby zodpovedajúce predmetu zákazky. Spoločnosť Tatra Tender s.r.o., Krčméryho 16, 811 04 Bratislava ako osoba poverená Verejným obstarávateľom na vykonanie tohto prieskumu trhu pre Verejného obstarávateľa si Vás dovoľuje v mene Verejného obstarávateľa osloviť na predloženie cenovej ponuky za účelom výberu najlepšej ponuky na poskytnutie služieb, ktoré sú Predmetom zákazky (ďalej len „**Cenová ponuka**“).

1. **Identifikácia verejného obstarávateľa**

**Názov: Decom,a.s.**

**Sídlo:** Sibírska 1, 917 01 Trnava

**Štatutárny orgán:** predstavenstvo

Ing. Ján Timuľák , CSc. - predseda

Ing. Ľubomír Chmelík - člen

Ing. Matej Zachar , PhD. - podpredseda

**IČO:** 31 438 318

**DIČ:** 202391835

**IČ DPH:** SK 202391835

1. **Vymedzenie predmetu zákazky**

Predmetom zákazky je poskytnutie služieb - vývoj a implementácia softvéru - systému pre rozdeľovanie položiek inventárnej databázy jadrových zariadení na jedno-materiálové komponenty vrátane nevyhnutných súvisiacich služieb.

**2.1 Funkčné požiadavky na vyvíjaný softvér:**

Požadovaný výstup SW riešenia:

Funkčný systém pre rozdeľovanie položiek inventárnej databázy jadrových zariadení na jedno-materiálové komponenty podľa hodnôt v prevodníku medzi číselníkom kategórií inventárnych položiek inventárnej databázy jadrových zariadení a číselníkom jedno-materiálových komponentov; pri rozdeľovaní položiek inventárnej databázy jadrových zariadení na jedno-materiálové komponenty je zároveň požadované vytvoreným jedno-materiálovým komponentom priradiť čiastkové rádiologické parametre z pôvodných položiek inventárnej databázy jadrových zariadení podľa hodnôt v prevodníku.

Identifikácia zdrojových údajov:

Pri rozdeľovaní položiek inventárnej databázy jadrových zariadení na jedno-materiálové komponenty budú použité parametre a ich údaje z nasledovných zdrojov:

* inventárna databáza jadrových zariadení
* číselník nuklidových vektorov
* prevodník medzi číselníkom kategórií inventárnych položiek inventárnej databázy jadrových zariadení a číselníkom jedno-materiálových komponentov

Parametre inventárnej databázy jadrových zariadení pre jednotlivé položky databázy, ktoré majú byť použité pre rozdeľovanie položiek inventárnej databázy jadrových zariadení na jedno-materiálové komponenty sú nasledovné:

* ID z číselníka kategórií vyraďovania
* hmotnosť danej položky inventárnej databázy jadrových zariadení
* vnútorný povrch danej položky inventárnej databázy jadrových zariadení
* vonkajší povrch danej položky inventárnej databázy jadrových zariadení
* hodnota kontaminácie vonkajšieho povrchu danej položky inventárnej databázy jadrových zariadení, dátum stanovenia kontaminácie a nuklidový vektor kontaminácie
* hodnota kontaminácie vnútorného povrchu danej položky inventárnej databázy jadrových zariadení, dátum stanovenia kontaminácie a nuklidový vektor kontaminácie
* hodnota mernej hmotnostnej aktivity danej položky inventárnej databázy jadrových zariadení, dátum stanovenia aktivity a nuklidový vektor aktivity

Nuklidové vektory sú uvedené v číselníku nuklidových vektorov, ktorý obsahuje nasledovné parametre a priradené hodnoty parametrov, ktoré budú použité pri rozdeľovaní položiek inventárnej databázy jadrových zariadení na jedno-materiálové komponenty:

* ID nuklidového vektora
* typ nuklidového vektora
* nuklidové zloženie nuklidového vektora
* dátum stanovenia nuklidového vektora

Prevodník medzi číselníkom kategórií inventárnych položiek inventárnej databázy jadrových zariadení a číselníkom jedno-materiálových komponentov, ďalej len „prevodník“, obsahuje nasledovné parametre a priradené hodnoty parametrov:

* číselník jedno-materiálových komponentov
* hodnoty pre rozdeľovanie hmotnosti danej položky inventárnej databázy na jedno-materiálové komponenty poľa ID z číselníka kategórií vyraďovania
* hodnoty pre rozdeľovanie vonkajších povrchov danej položky inventárnej databázy na jedno-materiálové komponenty poľa ID z číselníka kategórií vyraďovania
* hodnoty pre rozdeľovanie vnútorných povrchov danej položky inventárnej databázy na jedno-materiálové komponenty poľa ID z číselníka kategórií vyraďovania

Požiadavky na riešenie:

Systém pre rozdeľovanie položiek inventárnej databázy jadrových zariadení na jedno-materiálové komponenty musí spĺňať nasledovné požiadavky:

* rozdeľovanie inventárnych položiek inventárnej databázy jadrových zariadení na jedno-materiálové komponenty podľa hodnôt v prevodníku
* priradenie parciálnych hmotností vytvoreným jedno-materiálovým komponentom podľa príslušných hodnôt v prevodníku
* priradenie parciálnych vonkajších povrchov vytvoreným jedno-materiálovým komponentom podľa príslušných hodnôt v prevodníku
* priradenie parciálnych vnútorných povrchov vytvoreným jedno-materiálovým komponentom podľa príslušných hodnôt v prevodníku
* priradenie rádiologických parametrov pre kontamináciu parciálnych vonkajších povrchov vytvoreným jedno-materiálovým komponentom
* priradenie rádiologických parametrov pre kontamináciu parciálnych vnútorných povrchov vytvoreným jedno-materiálovým komponentom
* priradenie rádiologických parametrov pre mernú hmotnostnú aktivitu pre parciálne hmotnosti vytvoreným jedno-materiálovým komponentom

Priradené rádiologické parametre sú, podľa typu:

* hodnoty kontaminácie vonkajších povrchov
* hodnoty kontaminácie vnútorných povrchov
* hodnoty mernej hmotnostnej aktivity
* nuklidový vektor podľa hore uvedených požiadaviek
* referenčné dátumy

Pri používaní hodnôt nuklidových vektorov z inventárnej databázy jadrových zariadení a z číselníka nuklidových vektorov pre účely rozdeľovania položiek inventárnej databázy jadrových zariadení na jedno-materiálové komponenty je potrebné normalizovať hodnoty nuklidových vektorov priradených k jedno-meriálovým komponentom podľa vzťahu dátumu stanovenia nuklidového vektora a dátumu stanovenia rádiologických položiek jednotlivých položiek databázy jadrových zariadení.

**2.2 Technické požiadavky**

Riešenie musí byť vybudované použitím webových technológií, ktoré nevyžadujú poplatky za licenciu. Zároveň musí byť inštalovateľné na servery platformy Windows aj Linux, s možnosťou vzdialenej podpory a vzdialeného nasadzovania aktualizácií. Používateľské rozhranie musí byť navrhnuté tak, aby riešenie bolo možné použiť na stolných počítačoch ako aj na mobilných zariadeniach s obrazovkou väčšou ako 10 “.

Framework použitý pri vývoji riešenia musí byť vyvinutý dodávateľom spôsobom, aby bolo možné zaručiť možnosť implementácie akejkoľvek požiadavky na funkčnosť. Framework musí zároveň umožniť prispôsobiť riešenie individuálnym požiadavkám koncových používateľov dodaného riešenia tak, aby sa jadro riešenia nezmenilo.

**2.3 Licenčné požiadavky**

Požaduje sa vývoj softvéru na mieru s plnými právami na disponovanie so softvérom na strane obstarávateľa. Takisto je požadované odovzdanie zdrojových kódov softvérového riešenia v rámci dodávky, aby bolo možné v nasledovných častiach projektu plynule pokračovať vo vývoji ďalších požadovaných funkcionalít, a to aj s iným poskytovateľom služieb na základe výsledkov verejného obstarávania. Verejný obstarávateľ musí mať o.i. právo:

* používať dielo za akýchkoľvek okolností a akýmkoľvek spôsobom,
* zhotoviť rozmnoženinu diela,
* upraviť pôvodné dielo a vytvoriť odvodené dielo založené na pôvodnom diele,
* uskutočniť verejný prenos, vrátane práva sprístupniť alebo vystaviť dielo alebo jeho rozmnoženiny na verejnosti a prípadne verejné vykonanie diela,
* rozširovať dielo alebo jeho rozmnoženiny,
* požičať alebo prenajať dielo alebo jeho rozmnoženiny,
* sublicenciou poskytnúť práva k dielu alebo jeho rozmnoženinám.

**2.4 Ostatné požiadavky**

**Súčasťou dodania musia byť aj:**

2.4.1inštalácia, resp. implementácia požadovanej funkcionality do softvérového prostredia Verejného obstarávateľa;

2.4.3záruky na funkčnosť vyvinutej funkcionality - softvéru (záruka v trvaní minimálne 12 mesiacov) s nasledovnými nástupmi na záručné opravy:

|  |  |  |
| --- | --- | --- |
| Priorita a popis problému | Doba odozvy na problém  (doba na potvrdenie prijatia problému s informáciou o začatí jej riešenia) | Doba vyriešenia problému  (doba na vyriešenie problému alebo zabezpečenie náhradného riešenia) |
| 1 = vysoká  Systém ako celok nefunguje | Do 4 pracovných hodín | Do 2 pracovných dní |
| 2 = stredná  Niektorá časť systému, alebo modulu nie je funkčná | Do 8 pracovných hodín | Do 4 pracovných dní |
| 3 = nízka  Ostatné chyby neovplyvňujúce funkčnosť celého systému alebo modulu. | Do 16 pracovných hodín | Do 8 pracovných dní |

Riešenie vád sa bude uskutočňovať v pracovnej dobe od 9,00 do 17,00 hod.;

2.4.4 školenia v nevyhnutnom rozsahu - 3 užívateľov a 2 správcov;

2.4.4 dodanie kompletnej užívateľskej dokumentácie.

**2.5 Osobitné požiadavky**

Verejný obstarávateľ osobitne dáva do pozornosti, že Predmet zákazky (pochopiteľne okrem trvania záruky) musí byť dodaný (implementovaný) v celom rozsahu, vrátane požadovaného zaškolenia personálu a dodania kompletnej dokumentácie v lehote do konca roka 2016. Pre Verejného obstarávateľa je absolútne kruciálne včasné a bezvadné splnenie celého Predmetu zákazky vrátane úspešného prebratia Predmetu zákazky vo vyššie uvedenej lehote plnenia. Na neskoršom dodaní ktorejkoľvek časti Predmetu zákazky, nemá Verejný obstarávateľ akýkoľvek záujem. Vzhľadom na uvedené Verejný obstarávateľ upozorňuje, že si vyhradzuje právo odstúpiť od zmluvy, ktorá bude výsledkom tohto postupu verejného obstarávania, ak nebude celý predmet zákazky dodaný do konca roka 2016, a to bez akejkoľvek náhrady.

1. **Miesto a termín plnenia** 
   * Miestom plnenia je: sídlo verejného obstarávateľa Sibírska 1, 917 01 Trnava
   * Termín plnenia: Predmet zákazky bude dodaný najneskôr do konca roka 2016.
   * Predpokladaný termín ukončenia prieskumu trhu a zadania zákazky: 07.12.2016
2. **Predpokladaná hodnota zákazky**
   1. Predpokladaná hodnota zákazky: 8 100 EUR bez DPH.
3. **Podmienky predkladania cenových ponúk**
   1. Cenovú ponuku je potrebné predložiť elektronicky na e-mailovú adresu: sp@tatratender.sk.
   2. Predmet správy bude označený „Cenová ponuka – Systém pre rozdeľovanie položiek inventárnej databázy jadrových zariadení na jedno-materiálové komponenty“.
   3. Cenovú ponuku je potrebné doručiť najneskôr: do 06.12.2016 do 15:00 hod.
   4. Uchádzač môže Cenovú ponuku vziať späť alebo zmeniť najneskôr do termínu predkladania ponúk uvedeného v bode 5.3 tejto výzvy.
4. **Spôsob určenia ceny**
   1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov. Cena musí byť konečná, vrátane všetkých poplatkov či provízií a musí zahŕňať všetky požadované služby v zmysle požiadaviek uvedených v bode 2.1 tejto výzvy vrátane licencií alebo iných oprávnení na užívanie predmetov práva duševného vlastníctva, ak sa na ich používanie predmetu zákazky alebo ktorejkoľvek jeho časti požadujú, alebo poplatkov a nákladov spojených s dodaním na miesto plnenia podľa bodu 3.
   2. Uchádzač v ponuke uvedie celkovú cenu Predmetu zákazky vyplnením tabuľky v zmysle prílohy č. 1 tejto výzvy.
5. **Obsah a záväznosť Cenovej ponuky** 
   1. Cenová ponuka musí byť záväzná do 09.12.2016.
   2. Súčasťou Cenovej ponuky musí byť návrh ceny za celý predmet zákazky tak je to vymedzené v bode 5 a 6 tejto výzvy v štruktúre podľa bodu 6.2.
   3. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tejto výzve.
6. **Vystavenie OBJEDNÁVKY a obchodné podmienky**
   1. Nárok na vystavenie faktúry a vyplatenie odmeny za poskytnutie služieb podľa bodu 2 tejto výzvy vznikne úspešnému uchádzačovi (t.j. dodávateľovi) po vyhodnotení prieskumu trhu a zaslaní záväznej objednávky úspešnému uchádzačovi Verejným obstarávateľom.
   2. Objednávka bude vystavená a doručená podľa podmienok vymedzených v tejto výzve, predloženej Cenovej ponuke a obvyklých podmienok.
7. **Hodnotenie ponúk**
   1. Cenové ponuky, ktoré splnia všetky podmienky stanovené v tejto výzve budú hodnotené na základe jediného kritéria, ktorým je najnižšia ponúkaná cena určená v súlade s ustanovením bodu 5 tejto výzvy. Cenová ponuka s najnižšou cenou v EUR s DPH bude vyhodnotená ako úspešná.
   2. Každému uchádzačovi bude doručené oznámenie o výsledku vyhodnotenia ponúk.
8. **Ďalšie podmienky**
   1. Verejný obstarávateľ si vyhradzuje právo neprijať ani jednu z predložených Cenových ponúk, ako aj právo kedykoľvek ukončiť tento prieskum trhu. O ukončení tohto prieskumu trhu bude Verejný obstarávateľ bezodkladne informovať všetkých uchádzačov, resp. všetky subjekty, ktoré vyzval na predloženie ponuky.
   2. Uchádzači znášajú všetky náklady súvisiace s vypracovaním svojej Cenovej ponuky.
9. **Kontaktné údaje**
   1. Pre Verejného obstarávateľa realizuje tento prieskum trhu spoločnosť Tatra Tender s.r.o., Krčméryho 16, 811 04 Bratislava, www.tatratender.sk.
   2. Ďalšie informácie a vysvetlenia týkajúce sa organizácie tohto prieskumu trhu môžete získať u zástupcu spoločnosti Tatra Tender s.r.o. na mailovej adrese sp@tatratender.sk.

Na základe zmluvného poverenia od DECOM,a.s.:

Tatra Tender s.r.o.

Marek Griga

PRÍLOHA č. 1 Cenová tabuľka

|  |  |
| --- | --- |
| **Celková cena za celý predmet zákazky** | |
| **Celková cena za celý predmet zákazky v EUR bez DPH** | *Doplniť kladné číslo zaokrúhlené na maximálne dve desatinné miesta* |
| **Výška DPH v EUR (sadzba 20%)** | *Doplniť kladné číslo zaokrúhlené na maximálne dve desatinné miesta* |
| **Celková cena za celý predmet zákazky v EUR s DPH** | *Doplniť kladné číslo zaokrúhlené na maximálne dve desatinné miesta* |